turjo4nis/wikipedia-bn-dump-20250701 huggingface dataset:
২০২১ জার্মানি ত্রিদেশীয় সিরিজ

২০২১ জার্মানি ত্রিদেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২১ সালের আগস্ট মাসে জার্মানিতে অনুষ্ঠিত হয়। টুর্নামেন্টটি ২০২১ সালের মে মাসে অনুষ্ঠিত হওয়ার কথা ছিল, কিন্তু কোভিড-১৯ মহামারির কারণে জার্মানিতে লকডাউন শুরু হওয়ার ফলে টুর্নামেন্টটি স্থগিত করা হয়।

টুর্নামেন্টটিতে স্বাগতিক জার্মানির সঙ্গে অংশগ্রহণ করে ফ্রান্স ও নরওয়ে। প্রাথমিকভাবে স্পেনের অংশগ্রহণে একটি চতুর্দেশীয় টুর্নামেন্ট আয়োজনের কথা থাকলেও ২০২১ সালের ২৮ জুলাই কোভিড-১৯ সংক্রান্ত সীমাবদ্ধতার কারণে স্পেন নিজেদের নাম প্রত্যাহার করে নেয়। টুর্নামেন্টের প্রতিটি ম্যাচ ক্রেফেল্ট শহরে জার্মান ক্রিকেট ফেডারেশন-এর জাতীয় ক্রিকেট পারফরম্যান্স কেন্দ্রের অন্তর্গত বায়ার উয়ারডিংগ্‌ন ক্রিকেট মাঠে অনুষ্ঠিত হয়। এ টুর্নামেন্টের ম্যাচগুলো ছিল জার্মানির মাটিতে অনুষ্ঠিত হওয়া প্রথম আনুষ্ঠানিক পুরুষ টি২০ আন্তর্জাতিক ম্যাচ। টুর্নামেন্টের ফাইনালে নরওয়েকে ৬ উইকেটে হারিয়ে বিজয়ী হয় জার্মানি।

দলীয় সদস্য

রাউন্ড-রবিন

পয়েন্ট তালিকা

 ফাইনালে উত্তীর্ণ

সূচি

ফাইনাল

তথ্যসূত্র

বহিঃসংযোগ
 ইএসপিএনক্রিকইনফোতে টুর্নামেন্টের প্রধান পাতা 

২০২১-এ আন্তর্জাতিক ক্রিকেট প্রতিযোগিতা
কোভিড-১৯ মহামারীর কারণে স্থগিত ক্রিকেট আয়োজন
কে এম মোহসীন

কে এম মোহসীন (২৭ মে ১৯৩৮ - ২২ ফেব্রুয়ারি ২০২১) একজন বাংলাদেশী ইতিহাসবিদ ও শিক্ষাবিদ। তিনি ঢাকা বিশ্ববিদ্যালয়ের (ঢাবি) ইতিহাস বিভাগের প্রাক্তন অধ্যাপক এবং বেসরকারি ঢাকা ইন্টারন্যাশনাল ইউনিভার্সিটির (ডিআইইউ) সাবেক উপাচার্য। তিনি বাংলাদেশ ইতিহাস সমিতি ও ইতিহাস একাডেমির সভাপতি ছিলেন।

জন্ম
তিনি ১৯৩৮ সালের ২৭ মে রাজবাড়ীতে জন্মগ্রহণ করেন।

শিক্ষাজীবন
কে এম মোহসীন ঢাকা বিশ্ববিদ্যালয়ের ইতিহাস বিভাগ থেকে ১৯৫৯ সালে স্নাতক এবং ১৯৬০ সালে স্নাতকোত্তর ডিগ্রি লাভ করেন। তিনি ১৯৬৬ সালে লন্ডন বিশ্ববিদ্যালয়ের স্কুল অব ওরিয়েন্টাল অ্যান্ড আফ্রিকান স্টাডিজ থেকে পিএইচডি ডিগ্রি অর্জন করেন।

কর্মজীবন
মোহসীন ঢাকা বিশ্ববিদ্যালয়ের ইতিহাস বিভাগে দীর্ঘকাল অধ্যাপনা করেছেন। কর্মজীবনে তিনি ঢাবির কলা অনুষদের ডিন, সলিমুল্লাহ মুসলিম হলের প্রাধ্যক্ষ, ইতিহাস বিভাগের প্রধান, শিক্ষক সমিতির সভাপতি, বাংলাদেশ বিশ্ববিদ্যালয় মঞ্জুরী কমিশনের সদস্য, বাংলাদেশ স্কাউটসের জাতীয় কমিশনারসহ বিভিন্ন গুরুত্বপূর্ণ দায়িত্ব পালন করেন। এছাড়াও তিনি বাংলাদেশ ইতিহাস সমিতি এবং ইতিহাস একাডেমির সভাপতি ছিলেন।

কে এম মোহসীন ২০১৪ সালে ঢাকা ইন্টারন্যাশনাল ইউনিভার্সিটির উপাচার্যের দায়িত্বভার গ্রহণ করেন। ২০১৮ সালে তিনি দ্বিতীয় মেয়াদে পরবর্তী চার বছরের জন্য বিশ্ববিদ্যালয়টির উপাচার্য হিসেবে পুনর্নিয়োগ পান।

প্রকাশনা
মোহসীন ব্রিটিশ-ভারতের অর্থনীতি, রাজনীতি ও ইতিহাস প্রভৃতি বিষয়ে গবেষণার জন্য সুপরিচিত। তিনি ৭টি গ্রন্থ ও ৩৫টি গবেষণা প্রবন্ধ প্রকাশ করেন।

সদস্যপদ
তিনি বাংলাদেশ ইতিহাস সমিতি এবং ইতিহাস একাডেমিসহ বিভিন্ন পেশাজীবী ও গবেষণা সংগঠনের সদস্য ছিলেন।

মৃত্যু
মোহসীন কোভিড-১৯ এ আক্রান্ত হয়ে চিকিৎসাধীন অবস্থায় ২০২১ সালের ২২ ফেব্রুয়ারি ঢাকায় মৃত্যুবরণ করেন।

তথ্যসূত্র

১৯৩৮-এ জন্ম
রাজবাড়ী জেলার ব্যক্তি
বাংলাদেশী শিক্ষাবিদ
বাংলাদেশী ইতিহাসবিদ
ঢাকা বিশ্ববিদ্যালয়ের প্রাক্তন শিক্ষার্থী
লন্ডন বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের শিক্ষক
২০২১-এ মৃত্যু
বাংলাদেশে কোভিড-১৯ বৈশ্বিক মহামারীতে মৃত্যু
ঢাকা ইন্টারন্যাশনাল ইউনিভার্সিটির উপাচার্য
২০২১–২২ নিউজিল্যান্ড ক্রিকেট দলের ভারত সফর

নিউজিল্যান্ড পুরুষ ক্রিকেট দল দুটি টেস্ট ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ২০২১ সালের নভেম্বর ও ডিসেম্বর মাসে ভারত সফর করে। টেস্ট ম্যাচগুলো ২০২১–২০২৩ আইসিসি বিশ্ব টেস্ট চ্যাম্পিয়নশিপের অংশ হিসেবে খেলা হয়। ২০২১ সালের সেপ্টেম্বর মাসে ভারতীয় ক্রিকেট নিয়ন্ত্রণ বোর্ড (বিসিসিআই) সফরের সূচি নিশ্চিত করে।

২০২১ আইসিসি পুরুষ টি২০ বিশ্বকাপের আগে বিরাট কোহলি টুর্নামেন্ট শেষে ভারতের টি২০আই অধিনায়কত্ব থেকে সরে দাঁড়াবেন বলে ঘোষণা দেন। ২০২১ সালের নভেম্বর মাসে বিসিসিআই রোহিত শর্মাকে নিউজিল্যান্ডের বিপক্ষে সিরিজের জন্য ভারতের টি২০আই অধিনায়ক হিসেবে ঘোষণা করে। অজিঙ্কা রাহানেকে প্রথম টেস্ট ম্যাচের জন্য ভারতের অধিনায়ক ঘোষণা করা হয়। টি২০আই সিরিজ শুরুর আগে নিউজিল্যান্ড ক্রিকেট ঘোষণা দেয় যে কেন উইলিয়ামসন টেস্ট ম্যাচের প্রস্তুতির দিকে মনোযোগ দেয়ার জন্য টি২০আই দল থেকে সরে দাঁড়িয়েছেন। টিম সাউদিকে প্রথম টি২০আই ম্যাচের জন্য অধিনায়ক হিসেবে ঘোষণা করা হয়।

টি২০আই সিরিজে ভারত ৩–০ ব্যবধানে জয়লাভ করে। দুই টেস্টের প্রথমটি ড্র হয়। দ্বিতীয় টেস্টে ভারত জয়লাভ করে ও ১-০ ব্যবধানে সিরিজ নিজেদের করে নেয়।

দলীয় সদস্য

অ্যাডাম মিলনাকে চোটের বদলি হিসেবে নিউজিল্যান্ডের টি২০আই দলে রাখা হয়। কলিন দ্য গ্রন্ডহোম ও ট্রেন্ট বোল্ট বুদ্‌বুদজনিত ক্লান্তির কারণে নিউজিল্যান্ডের টেস্ট দল থেকে নিজেদের নাম প্রত্যাহার করে নেন। ২০২১ আইসিসি পুরুষ টি২০ বিশ্বকাপে ইংল্যান্ডের বিরুদ্ধে সেমিফাইনাল ম্যাচে হাতে চোট পাওয়ায় ডেভন কনওয়ে নিউজিল্যান্ডের টেস্ট ও টি২০আই দল থেকে ছিটকে যান। তাঁর বদলি হিসেবে নিউজিল্যান্ডের টেস্ট দলে ড্যারিল মিচেলকে নেয়া হয়। প্রথম টি২০আই ম্যাচ শুরুর দিনে কাইল জেমিসন টেস্ট সিরিজের প্রতি মনোযোগ দেয়ার জন্য টি২০আই সিরিজের দল থেকে নিজের নাম প্রত্যাহার করে নেন। লোকেশ রাহুল চোটের কারণে ভারতের টেস্ট দল থেকে ছিটকে গেলে তাঁর বদলি হিসেবে সূর্যকুমার যাদবকে দলে নেয়া হয়।

টি২০আই সিরিজ

১ম টি২০আই

২য় টি২০আই

৩য় টি২০আই

টেস্ট সিরিজ

১ম টেস্ট

২য় টেস্ট

টীকা

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২১-এ ভারতীয় ক্রিকেট
২০২১-এ নিউজিল্যান্ডীয় ক্রিকেট
২০২১–২২-এ আন্তর্জাতিক ক্রিকেট প্রতিযোগিতা
নিউজিল্যান্ড ক্রিকেট দলের ভারত সফর
বাংলাদেশ জমিয়াতুল মোদার্রেছীন

জমিয়াতুল মোদার্রেছীন হলো বাংলাদেশের আলিয়া মাদরাসাসমূহের শিক্ষকগণের একটি অরাজনৈতিক সংগঠন। ১৯৩৭ সালে প্রতিষ্ঠিত, এই সংগঠনটি তৎকালীন সময় থেকে ভারত ও বাংলাদেশে ইসলাম ও মাদরাসা শিক্ষা প্রসারে গুরুত্বপূর্ণ  ভূমিকা রাখছে।

নামকরণ
জমিয়াতুল মোদার্রেছীন আরবি দুটি শব্দ, অর্থ- মাদরাসার শিক্ষকগণ। যেহেতু মাদরাসার শিক্ষকগণ এ সংগঠনটির সদস্য তাই এ নাম।

ইতিহাস
১৭৮০ সালে কলকাতা আলিয়া মাদরাসা স্থাপন হলে এ বাংলা ও আসামে অসংখ্য আলিয়া মাদরাসার কারিকুলামে মাদরাসা প্রতিষ্ঠিত হয়। এসব মাদরাসা প্রতিষ্ঠার পিছনে ভারতের পীর-মাশায়েখগণ ভূমিকা রাখেন। ১৯৩৭ সালে ফুরফুরার পীর আবু বকর সিদ্দিকী ও ছারছীনার পীর নেছারউদ্দীন আহমদের চেষ্টায় বাংলা-আসাম জমিয়াতুল মোদার্রেছীন নামে প্রথম সংগঠন প্রতিষ্ঠিত হয়। পরে জৌনপুরীর পীর, ফুলতলির পীর, ফেনীর মাওলানা ওবায়দুল হক প্রমুখ এ সংগঠনের উন্নয়নে জড়িত হয়। ১৯৭১ সালে বাংলাদেশ স্বাধীন হওয়ার পর ১৯৭৬ সালে মাওলানা এম এ মান্নান এর হাল ধরেন এবং সংগঠনটির সভাপতি নির্বাচিত হন। বর্তমানে সংগঠনটির কার্যক্রম চলমান আছে।

লক্ষ্য ও উদ্দেশ্য
 শিক্ষক, ছাত্রদের সমস্যার সমাধান।
 মাদরাসার সার্থ রক্ষা
 আরবি শিক্ষার প্রসার
 ইসলামী সমাজ কায়েমে যোগ্য নাগরিক তৈরী করা। ইত্যাদি।

কার্যক্রম
সংগঠনটির আছে-
 জাতীয় নির্বাহী পরিষদ
 জেলা কমিটি
 উপজেলা কমিটি
 মহানগর কমিটিি।

এসব কমিটির মাধ্যমে শিক্ষক, মাদরাসা ও ছাত্রদের সমস্যার সমাধান এবং সাংগঠনিক কাজ পরিচালনা করে।

সমালোচনা
জমিয়াতুল মোদার্রেছীন ও সাধারণ শিক্ষক সংগঠনদের সাথে এ সংগঠনের মাঝে মাঝে বিরোধ দেখা দেয়। বাংলাদেশ মাদরাসা জেনারেল টিচার্স এসোসিয়েশন কর্তৃক সাধারণ শিক্ষিতদের মাদরাসার দায়িত্বে নিয়োগের দাবির ক্ষেত্রে মতবিরোধ দেখা দেয়।

তথ্যসূত্র

১৯৩৭-এ প্রতিষ্ঠিত সংগঠন
বাংলাদেশের ইসলামি সংগঠন
১৯৩৭-এ ব্রিটিশ ভারতে প্রতিষ্ঠিত
আলিয়া মাদ্রাসা
শিক্ষা সংগঠন
খণ্ডখাদ্যক

খণ্ডখাদ্যক ৬৬৫ খ্রিস্টাব্দে প্রাচীন ভারতীয় গণিতবিদ এবং জ্যোতির্বিজ্ঞানী ব্রহ্মগুপ্তের লেখা জ্যোতির্বিজ্ঞান বিষয়ক একটি গ্রন্থ। খণ্ডখাদ্যক অর্থ খাদ্যের গ্রাস বা এক টুকরো খাবার। সংস্কৃত ভাষার আট অধ্যায়ের এই গ্রন্থে ব্রহ্মগুপ্ত গ্রহের দ্রাঘিমাংশ, দৈনিক ঘূর্ণন গতি, চন্দ্র ও সূর্যগ্রহণ, তাদের উদয় ও অস্ত, চন্দ্রকলা এবং
গ্রহসংযোগের মতো বিষয়বস্তু আলোচনা করেছেন। প্রাচীন এই গ্রন্থে একটি পরিশিষ্টও রয়েছে, কিছু সংস্করণে যার মাত্র একটি অধ্যায় এবং অন্যান্য সংস্করণে তিনটি অধ্যায় বিদ্যমান।

গ্রন্থটি আর্যভট্টের অর্ধরাত্রিকাপক্ষের প্রতিক্রিয়া হিসেবে লেখা হয়েছিল।
বইটি আল-বেরুনির নিকট সংস্কৃত ভাষায় পরিচিত ছিল।

তথ্যসূত্র

বহিঃসংযোগ
 হিন্দি সংস্করণ, আমাজন ডট কম
বীণা চ্যাটার্জীর হিন্দি সংস্করণ,  বুকস গুগল ডট কম

ব্রহ্মগুপ্ত
সংস্কৃত গ্রন্থ
ভারতীয় গণিত
জ্যোতির্বিজ্ঞান
জ্যোতির্বিজ্ঞানের বই
হিন্দু জ্যোতির্বিজ্ঞান
৭ম শতাব্দীর ভারতীয় বই
জ্যোতিপ্রকাশ বসু

জ্যোতিপ্রকাশ বসু (১৮৯৪ - ১৯৬৮) ছিলেন একজন ভারতীয় বাঙালি চিকিৎসক, যিনি ভারতে বহুমূত্ররোগের আধুনিক চিকিৎসার জনক। তিনি কলকাতার স্কুল অব ট্রপিক্যাল মেডিসিনে ডায়াবেটিস বা বহুমূত্ররোগ নিয়ে গবেষণা করেন এবং ভারতে প্রথম ইনসুলিন প্রয়োগ করেন। ১৯২৩ খ্রিস্টাব্দে তিনি কলকাতার স্কুল অব ট্রপিক্যাল মেডিসিনে ভারতের প্রথম ডায়াবেটিক ক্লিনিক চালু করেন। তিনি লন্ডনের কেমিক্যাল সোসাইটির ফেলো নির্বাচিত হন।

গবেষণা
ডাঃ বসু ১৯২২ খ্রিস্টাব্দে গ্লাইকোসুরিয়া নিয়ে গবেষণা করার সময় দেখান যে গর্ভাবস্থায় গ্লাইকোসুরিয়া রোগের ক্ষেত্রে পিটুইটারি গ্রন্থি গুরুত্বপূর্ণ ভূমিকা পালন করে। ডাঃ জে পি বসু খরগোশের উপর ইনসুলিনের পরীক্ষা-নিরীক্ষা করতে গিয়ে একটি আকর্ষণীয় পর্যবেক্ষণ লক্ষ্য করেছিলেন। তিনি দেখেন যে ইনসুলিনের প্রভাব প্রাণীর রঙের সঙ্গে ঘনিষ্ঠভাবে সম্পর্কিত। ইনসুলিন আবিষ্কারের মাত্র দুই বছর পর, ১৯২৩ খ্রিস্টাব্দের শুরুর দিকে ডাঃ বসু ভারতে প্রথম ইনসুলিনের প্রয়োগ করেন। তিনি কলকাতার স্কুল অব ট্রপিক্যাল মেডিসিনে গবেষণা করাকালীন কুমুদিনী নামক ১২ বছরের এক বালিকার উপর ইনসুলিনের প্রথম সফল প্রয়োগ করেন। সেই বছরেরই ডিসেম্বরে একটি জার্নালে তিনি ইনসুলিনের উৎপাদন, সংরক্ষণ পদ্ধতি, ক্রিয়া-পদ্ধতি, ইনসুলিন ব্যবহারের লক্ষণ ইত্যাদি বিষয়ে একটি নিবন্ধ লেখেন। তিনি সেই প্রবন্ধে তাঁর নিজের উপর করা একটি পরীক্ষার ফলাফল সহ ডায়াবেটিসবিহীন ব্যক্তিদের উপর ইনসুলিনের প্রভাব ব্যাখ্যা করেছিলেন। ১৯২৮ খ্রিস্টাব্দে তিনি ব্যাখ্যা করেন যে ডায়াবেটিসের চিকিৎসা হিসাবে ইনসুলিন প্রয়োগের পরেই রক্তে শর্করার পরিমাণ গুরুত্বপূর্ণ ভাবে বৃদ্ধি পায়। তিনি ভারতীয়দের মৌলিক বিপাক, ধমনী এবং শিরার রক্তে শর্করার পার্থক্য, ইনসুলিন অ্যানাফিল্যাক্সিস, প্রোটামাইন জিঙ্ক ইনসুলিন, ডায়াবেটিস এবং হাইপোগ্লাইসেমিয়ার চিকিৎসায় ভিটামিন-বি-এর ভূমিকা সহ ডায়াবেটিস সম্পর্কিত বেশ কয়েকটি বিষয়ে ধারাবাহিকভাবে কাজ করেছিলেন। তিনি ডায়াবেটিস টাইপ-১ এ আক্রান্ত শিশুদের শারীরিক পরিবর্তন সম্পর্কে বিস্তারিত ব্যাখ্যা করেন। তিনি হ্যান্ডবুক অন ডায়াবেটিস মেলিটাস এন্ড ইটস মডার্ন ট্রিটমেন্ট নামক একটি বই লেখেন।

তথ্যসূত্র

১৮৯৪-এ জন্ম
১৯৬৮-এ মৃত্যু
ভারতীয় চিকিৎসক
২০২১-এর হাইতি ভূমিকম্প

হিস্পানিওলা দ্বীপের ক্যারিবিয়ান দেশ হাইতির তিবুরন উপদ্বীপে ২০২১ সালের ১৪ই আগস্ট সকাল ৮:২৯:০৯ এডিটি-তে ৭.২ মাত্রার ভূমিকম্প আঘাত হানে। ভূমিকম্পটি রাজধানী পর্তোপ্রাঁসের থেকে আনুমানিক ১৫০ কিলোমিটার (৯৩ মাইল; ৮১ এনএমআই) পশ্চিমে পেটিট-ট্রু-ডি-নিপ্পসের কাছে ভূগর্ভের ১০ কিলোমিটার (৬.২ মাইল; ৫.৪ এনএমআই) গভীরে হাইপোসেন্টারের মাধ্যমে আঘাত হানে। শক্তিশালী ভূমিকম্প হাইতিয়ান উপকূলের জন্য সুনামির সতর্কতা জারি করা হয়, যা কিছুক্ষণ পরেই সুনামির সতর্কতা তুলে নেওয়া হয়। মার্কিন ভূতাত্ত্বিক জরিপ "উচ্চ হতাহতের" ও ব্যাপক বিপর্যয়ের অনুমান করে। বর্তমানে হতাহতের সংখ্যা 1400জন অনুমান করা হয়েছে, এটি বর্তমানে ২০২১ সালের সবচেয়ে মারাত্মক ভূমিকম্প এবং ২০১৮ সালের সুলাওয়েসি ভূমিকম্পের পর বিশ্বব্যাপী সবচেয়ে বড় প্রানঘাতী ঘটনা।

প্রভাব 
হাইতির প্রধানমন্ত্রী এরিয়েল হেনরি বিপুল সংখ্যক হতাহতের ঘটনায় এবং মারাত্মক ক্ষয়ক্ষতির কারণে জরুরী অবস্থা ঘোষণা করেছেন। ভূমিকম্পের ফলে কমপক্ষে ১৪০০ জন নিহত হয়। লেস কাইসের হোতেল লি মাঙ্গুইয়ার ভূমিকম্পে ভেঙ্গে পড়ে। এতে প্রাক্তন সিনেটর এবং লেস কাইসের সাবেক মেয়র গ্যাব্রিয়েল ফোর্টুনসহ বেশ কয়েকজন নিহত হন। এই ভূমিকম্পে মৃত্যুর পাশাপাশি কমপক্ষে ১,৮০০ জন আহত হয়েছে।

তথ্যসূত্র 

২০২১-এ হাইতি
২০২১-এ ভূমিকম্প
হাইতিতে ভূমিকম্প
ক্যারিবিয়ানে ভূমিকম্প
চতুর্ভাগ

দ্বিমাত্রিক কার্তেসীয়  ব্যবস্থার অক্ষ দুটি কোন সমতলকে যে চারটি অসীম অঞ্চলে বিভক্ত করে সেই চারটি অঞ্চলের প্রতিটিই এক একটি চতুর্ভাগ যেখানে প্রতিটি চতুর্ভাগ দুটি অর্ধ-অক্ষ দ্বারা সীমাবদ্ধ।

চতুর্ভাগগুলোকে উত্তর-পূর্ব বা উপরের ডানদিক থেকে শুরু করে ঘড়ির কাঁটার বিপরীতে প্রথম থেকে চতুর্থ ক্রমে চিহ্নিত করা হয় এবং ১ম চতুর্ভাগ, ২য় চতুর্ভাগ... ৪র্থ চতুর্ভাগ রূপে ডাকা হয়। চিহ্নিতকরণের ক্ষেত্রে সচরাচর রোমান সংখ্যা ব্যবহার করা হয়, তবে সেটা বাধ্যতামূলক নয়। উপরের ডানদিকের চতুর্ভাগটি ১ম, উপরের বামদিকের চতুর্ভাগটি ২য়, নিচের বামদিকের চতুর্ভাগটি ৩য় এবং নিচের ডানদিকের চতুর্ভাগটি ৪র্থ চতুর্ভাগ হিসেবে সর্বদা নির্ধারণ করা হয়।

প্রথম চতুর্ভাগে (x; y) ক্রমজোড়ের চিহ্ন হবে (+; +), দ্বিতীয়টিতে (−; +), তৃতীয়টিতে (−; −) এবং চতুর্থটিতে (+; −) ।

নেমোনিক

চতুর্ভাগসমূহে ত্রিকোণমিতিক ফাংশন অর্থাৎ ত্রিকোণমিতিক অনুপাতগুলোর চিহ্ন সহজে মনে রাখার জন্য দেশ ও কালভেদে স্মৃতি সহায়ক বিভিন্ন নেমোনিক ব্যবহার করা হয়।
উপরের চিত্রের "All Science Teachers Crazy" নেমোনিকটি sine, cosine এবং tangent ফাংশনের জন্য ব্যবহার করা হয়। প্রথম চতুর্ভাগের জন্য "All" যার অর্থ সকল ফাংশন ধনাত্মক। দ্বিতীয় চতুর্ভাগের ক্ষেত্রে "Science" যার অর্থ sine এবং এর বিপরীত cosecant ফাংশন ধনাত্মক। তৃতীয় ক্ষেত্রে "Teachers" যার অর্থ tangent এবং এর বিপরীত cotangent ধনাত্মক। আর চতুর্থ চতুর্ভাগের ক্ষেত্রে "Crazy" যার অর্থ cosine এবং এর বিপরীত secant ফাংশন ধনাত্মক।

তথ্যসূত্র

বহিঃসংযোগ

প্ল্যানেটম্যাথের quadrant নিবন্ধ

ইউক্লিডীয় সমতলীয় জ্যামিতি
উপেন্দ্রনাথ বন্দ্যোপাধ্যায়

উপেন্দ্রনাথ বন্দ্যোপাধ্যায় (৬ জুন ১৮৭৯—৪ এপ্রিল ১৯৫০) একজন বাঙালি ভারতীয় স্বাধীনতা সংগ্রামী, সম্পাদক ও লেখক। তাঁর রচিত বিখ্যাত আত্মজীবনীমূলক গ্রন্থ হল নির্বাসিতের আত্মকথা। অন্তঃপুরে সাধক, প্রথম গুণের লেখক এবং জন্মগত দেশপ্রেমিক ছিলেন উপেন্দ্রনাথ বন্দ্যোপাধ্যায়। ১৯০৮ সালের ২ মে মানিকতলা গার্ডেন হাউস থেকে বারীন্দ্রকুমার ঘোষ ও অন্যান্যদের সঙ্গে মুজাফফরপুর বোমা মামলায় তাঁকে গ্রেফতার করা হয়।

জীবনী 
হুগলি জেলার চন্দননগরের গোন্দলপাড়ায় ১৮৭৯ সালে জন্মগ্রহণ করেন উপেন্দ্রনাথ। অল্প বয়সে সন্ন্যাস নিয়ে ভারবর্ষের নানা জায়গায় ঘুরে বেড়ান, পরে আবার সংসারে ফিরে আসেন। উপেন্দ্রনাথ ছিলেন প্রখ্যাত সংস্কৃত পণ্ডিত রমানাথ বন্দ্যোপাধ্যায়ের পুত্র। চন্দননগরের ডুপ্লে কলেজ থেকে এফ.এ. পাশ করে কলকাতা মেডিকেল কলেজে চিকিৎসাশাস্ত্র অধ্যয়ন করতে যোগ দিলেও ভগ্নস্বাস্থ্যের জন্য পড়া শেষ করতে পারেন নি। কিছুদিন শিক্ষকতা করেছিলেন তিনি। কলকাতার ডাফ কলেজে বি.এ. পাঠরত অবস্থায় যুগান্তর দলের সংস্পর্শে আসেন। ১৯০৫ সালে বঙ্গভঙ্গ আন্দোলনের সময় তিনি যুগান্তর ও বন্দে মাতরম পত্রিকার সঙ্গে যুক্ত হন। ১৯০৭ সালে বিখ্যাত আলিপুর ষড়যন্ত্র মামলায় মানিকতলার বাগানবাড়ী থেকে অরবিন্দ ঘোষ, বারীন্দ্রকুমার ঘোষ, উল্লাসকর দত্ত, যতীন্দ্রনাথ বন্দ্যোপাধ্যায়, কানাইলাল দত্ত, দেবব্রত বসু,হৃষিকেশ কাঞ্জিলাল ও আরও অনেক বিপ্লবীর সঙ্গে উপেন্দ্রনাথও ধরা পড়েন। তাঁর যাবজ্জীবন কারাদণ্ড হয়। সেলুলার জেলে তাঁর দীর্ঘ বারো বছর কারাবাসের কাহিনী নিয়ে লেখেন নির্বাসিতের আত্মকথা বইটি। মুক্তি লাভের পরে দেশবন্ধু চিত্তরঞ্জন দাশের নারায়ণ পত্রিকার সঙ্গে যুক্ত হন, বারীন্দ্রকুমার ঘোষের সঙ্গে বিজলী পত্রিকা প্রকাশ করেন। এর পর তিনি নিজ সম্পাদনায় প্রকাশ করেন সাপ্তাহিক আত্মশক্তি। দেশ বিরোধী লেখার জন্য ব্রিটিশ সরকার আবার উপেন্দ্রনাথকে ৩ বছরের জন্য কারাদণ্ডে দণ্ডিত করেছিল। ১৯২৬-এ মুক্ত পেয়ে ফরোয়ার্ড, লিবার্টি, অমৃতবাজার পত্রিকায় সাংবাদিকতার কাজ করতেন। ১৯৪৫ সালের এপ্রিল মাস থেকে আমৃত্যু তিনি দৈনিক বসুমতী পত্রিকার সম্পাদনা করেছেন। শেষ জীবনে হিন্দু মহাসভার সাথে যুক্ত হন ও বঙ্গীয় প্রাদেশিক হিন্দু মহাসভার সভাপতি নির্বাচিত হয়েছিলেন।

রচিত গ্রন্থ 
 নির্বাসিতের আত্মকথা
 উনপঞ্চাশী
 পথের সন্ধান
 ধর্ম ও কর্ম
 স্বাধীন মানুষ
 জাতির বিড়ম্বনা
 ভবঘুরের চিঠি
 অনন্তানন্দের পত্র
 বর্তমান জগত

তথ্যসূত্র 

১৮৭৯-এ জন্ম
১৯৫০-এ মৃত্যু
বাঙালি বিপ্লবী
বাঙালি সম্পাদক
হিন্দু মহাসভার রাজনীতিবিদ
হুগলি জেলার ব্যক্তি
বাঙালি লেখক
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
পিএইচপিমাইএডমিন

পিএইচপিমাইএডমিন () হলো মাইএসকিউএল এবং মারিয়াডিবির জন্য একটি মুক্ত ও উন্মুক্ত উৎসের সফটওয়্যার টুল। প্রাথমিকভাবে পিএইচপিতে লেখা একটি সুবহ ওয়েব এপ্লিকেশন হিসাবে, এটি মাইএসকিউএল প্রশাসনের অন্যতম জনপ্রিয় সরঞ্জাম হয়ে উঠেছে, বিশেষ করে ওয়েব হোস্টিং পরিষেবার জন্য।

ইতিহাস
টোবিয়াস র‌্যাশচিলার, তখনকার একজন আইটি পরামর্শদাতা এবং পরে সফটওয়্যার কোম্পানি মাগুমার প্রতিষ্ঠাতা, মাইএসকিউএল-ওয়েবএডমিন দ্বারা অনুপ্রাণিত হয়ে ১৯৯৮ সালে মাইএসকিউএলে পিএইচপি ভিত্তিক ওয়েব সম্মুখ প্রান্তে কাজ শুরু করেন। সময়ের অভাবের কারণে তিনি ২০০০ সালে প্রকল্পটি (এবং পিএইচপিএডসনিউ, যার মধ্যে তিনি মূল লেখকও ছিলেন) ছেড়ে দিয়েছিলেন।

ততক্ষণে, পিএইচপিমাইএডমিন ইতোমধ্যেই ব্যবহারকারীদের এবং অবদানকারীদের একটি বৃহৎ সম্প্রদায়ের সাথে সবচেয়ে জনপ্রিয় পিএইচপি অ্যাপ্লিকেশন এবং মাইএসকিউএল প্রশাসন সরঞ্জামগুলির মধ্যে একটি হয়ে উঠেছে। ক্রমবর্ধমান সংখ্যক প্যাচ সমন্বয় করার জন্য, তিনটি ডেভেলপারদের একটি দল (অলিভিয়ার মুলার, মার্ক ডেলিসেল এবং লোয়াক চ্যাপক্স) সোর্সফোর্জে পিএইচপিমাইএডমিন প্রজেক্ট নিবন্ধিত করে এবং ২০০১ সালে উন্নয়নের দায়িত্ব নেয়।

২০১৫ সালের জুলাই মাসে, মূল ওয়েবসাইট এবং ডাউনলোডগুলি সোর্সফোর্জ ছেড়ে একটি তথ্য প্রদান ব্যবস্থাতে চলে যায়। একই সময়ে, সংস্করণগুলি পিজিপি-স্বাক্ষরিত হতে শুরু করে। পরবর্তিতে, ইস্যু ট্র্যাকিং গিটহাবে সরানো হয় এবং মেইলিং তালিকাগুলি স্থানান্তরিত করা হয়। সংস্করণ ৪ এর আগে, যা ব্যবহারযোগ্যতা বৃদ্ধির জন্য ব্যাপকভাবে এজ্যাক্স ব্যবহার করে, সফটওয়্যারটি এইচটিএমএল ফ্রেম ব্যবহার করে।

তথ্যসূত্র

বহিঃসংযোগ

 
 অনলাইন ডেমো
 ডেভেলপার ব্লগ
 লাইসেন্সিং নির্দেশনা

ক্রস-প্ল্যাটফর্ম মুক্ত সফটওয়্যার
মাইএসকিউএল
মারিয়াডিবি
রুরু ক্ষেত্র

রুরু ক্ষেত্র () হল একটি ধর্মীয় এবং সাংস্কৃতিক স্থান যেটি নেপালের রিদিখোলা এবং কালীগণ্ডকী নদীর সঙ্গমস্থলে অবস্থিত। এটি রিদি নামেও পরিচিত। এটি গুলমি, পালপা এবং সিয়াংজা জেলার ত্রি-সংযোগস্থল। এটি নেপালের চার ধামগুলির মধ্যে একটি।

মাঘে সংক্রান্তির সময় তিন দিন ধরে দীর্ঘ মেলা 'রিদিমেলা' অনুষ্ঠিত হয়। প্রথম, দ্বিতীয় ও তৃতীয় দিনকে যথাক্রমে জেঠি সংক্রান্তি, মৈলি সংক্রান্তি ও কাঞ্চি সংক্রান্তি বলা হয়। এটা বিশ্বাস করা হয় যে কেউ যদি তিন দিন কালিগণ্ডকী নদীতে পবিত্র স্নান করে এবং ঋষিকেশ মন্দিরে পূজা করে তাহলে মোক্ষ লাভ করবে। রুরু ক্ষেত্রের ঋষিকেশ কমপ্লেক্স ইউনেস্কোর বিশ্ব ঐতিহ্যের অস্থায়ী তালিকায় রয়েছে।

ভগবান বিষ্ণুর প্রতীক শালিগ্রাম এখানে কালীগণ্ডকী নদীর তীরে পাওয়া যায়।

ইতিহাস
পাল্পার প্রথম রাজা মুকুন্দ সেন, কালীগণ্ডকী নদীতে পবিত্র ডুব দেওয়ার সময় ঋষিকেশের দেবতাকে আবিষ্কার করেন এবং ঋষিকেশের মন্দির প্রতিষ্ঠা করেন।

আরও দেখুন
রুরু ক্ষেত্রের ঋষিকেশ কমপ্লেক্স

তথ্যসূত্র

হিন্দু তীর্থস্থান
নেপালের অঞ্চল
নারায়ণ (দ্ব্যর্থতা নিরসন)

নারায়ণ দ্বারা নিম্নলিখিত বিষয়গুলো নির্দেশ করতে পারে:

ব্যক্তিত্ব
নারায়ণ গঙ্গোপাধ্যায় – ভারতীয় বাঙালি লেখক
আর. কে. নারায়ণ – ভারতীয় লেখক 
নারায়ণদেব – মঙ্গলকাব্যের একজন কবি
নারায়ণ দেসাই – মহাত্মা গান্ধীর ব্যক্তিগত সচিব ও জীবনীকার

রাম নারায়ণ – ভারতীয় ধ্রুপদী সঙ্গীতজ্ঞ
উদিত নারায়ণ – ভারতীয় বিখ্যাত সংগীতশিল্পী 
নারায়ণ ঘোষ মিতা – বাংলাদেশি চলচ্চিত্র পরিচালক ও চিত্র্যনাট্যকার
কমল নারায়ণ চৌধুরী – ভারতীয় চলচ্চিত্র ও সঙ্গীত পরিচালক
নারায়ণ চক্রবর্তী – বাংলাদেশি চলচ্চিত্র অভিনেতা
সিদ্ধার্থ নারায়ণ – ভারতীয় চলচ্চিত্র অভিনেতা ও নেপথ্য শিল্পী 
প্রেমা নারায়ণ – ভারতীয় চলচ্চিত্র অভিনেত্রী

নারায়ণ স্বামী – ভারতীয় ক্রিকেটার
 
মানবেন্দ্র নারায়ণ লারমা – বাংলাদেশি আদিবাসী রাজনীতিবিদ
নৃপেন্দ্র নারায়ণ – কোচবিহারের রাজা
জয়প্রকাশ নারায়ণ – ভারতীয় রাজনীতিবিদ 
পিলা গোবিন্দ সত্যনারায়ণ – ভারতীয় রাজনীতিবিদ 
কে সত্যনারায়ণ রাজু – ভারতীয় রাজনীতিবিদ 
এম. ভি. ভি. সত্যনারায়ণ – ভারতীয় রাজনীতিবিদ 
সত্যনারায়ণ সিংহ – ভারতীয় রাজনীতিবিদ 

নারায়ণ গুরু – ভারতীয় ধর্মগুরু ও সমাজ সংস্কারক

স্থান
নারায়ণগঞ্জ - বাংলাদেশের একটি জেলা

ধর্ম
নারায়ণ - একজন হিন্দু দেবতা
নর-নারায়ণ – দ্বৈত হিন্দু দেবতা
সত্যনারায়ণ পূজা – হিন্দু ধর্মীয় আচার বিশেষ
দোগলাস মার্তিনেস

দোগলাস ফ্রান্সিস্কো মার্তিনেস হুয়ারেস (; জন্ম: ৫ জুন ১৯৯৭; দোগলাস মার্তিনেস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব রিয়াল সল্ট লেক এবং হন্ডুরাস জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১৬ সালে, মার্তিনেস হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। তিনি ২০১৯ সালে হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৪ ম্যাচে ১টি গোল করেছেন। দলগতভাবে, মার্তিনেস এপর্যন্ত ১টি শিরোপা জয়লাভ করেছেন, যা তিনি রিয়াল মোনেকসের হয়ে জয়লাভ করেছেন।

প্রারম্ভিক জীবন
দোগলাস ফ্রান্সিস্কো মার্তিনেস হুয়ারেস ১৯৯৭ সালের ৫ই জুন তারিখে হন্ডুরাসের ওলানচিতোয় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মার্তিনেস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 

১৯৯৭-এ জন্ম
জীবিত ব্যক্তি
২০২০ গ্রীষ্মকালীন অলিম্পিকের ফুটবলার
ফুটবল ফরোয়ার্ড
হন্ডুরীয় ফুটবলার
মেজর লিগ সকারের খেলোয়াড়
মার্কিন যুক্তরাষ্ট্রে প্রবাসী ফুটবলার
হন্ডুরাসের অনূর্ধ্ব-২০ আন্তর্জাতিক ফুটবলার
হন্ডুরাসের আন্তর্জাতিক ফুটবলার
পুরুষ ফুটবল ফরোয়ার্ড
বোরহোল্লা কলেজ

বোরহোল্লা কলেজ ১৯৯০ সালে প্রতিষ্ঠিত আসামের জোরহাট জেলার বোরহোল্লায় অবস্থিত একটি সাধারণ ডিগ্রি কলেজ। এই কলেজটি ডিব্রুগড় বিশ্ববিদ্যালয়ের অধিভুক্ত। কলেজটিতে কলেজটি কলা বিভাগের স্নাতক ডিগ্রি কোর্স প্রদান করে।

তথ্যসূত্র

ডিব্রুগড় বিশ্ববিদ্যালয়ের অধিভুক্ত কলেজ
১৯৯০-এ প্রতিষ্ঠিত শিক্ষাপ্রতিষ্ঠান
আসামের বিশ্ববিদ্যালয় ও কলেজ
১৯৯০-এ আসামে প্রতিষ্ঠিত
ব্রহ্মপুত্র ডিগ্রি কলেজ

ব্রহ্মপুত্র ডিগ্রি কলেজ ১৯৯৩ সালে প্রতিষ্ঠিত আসামের লখিমপুর জেলার বোকুলগুড়িতে অবস্থিত একটি সাধারণ ডিগ্রি কলেজ। কলেজটি ডিব্রুগড় বিশ্ববিদ্যালয়ের অধিভুক্ত।

বিভাগ

কলা
 অসমীয়া
 ইংরেজি
 ইতিহাস
 শারীরিক শিক্ষা
 অর্থনীতি
 দর্শন
 রাষ্ট্রবিজ্ঞান
 ভূগোল

তথ্যসূত্র

ডিব্রুগড় বিশ্ববিদ্যালয়ের অধিভুক্ত কলেজ
১৯৯৩-এ প্রতিষ্ঠিত শিক্ষাপ্রতিষ্ঠান
আসামের বিশ্ববিদ্যালয় ও কলেজ
১৯৯৩-এ আসামে প্রতিষ্ঠিত
নেটি স্টিভেনস

নেটি মারিয়া স্টিভেনস (, ৭ই জুলাই, ১৮৬১ – ৪ঠা মে, ১৯১২) একজন মার্কিন বংশাণুবিজ্ঞানী যিনি যৌন ক্রোমোজোম আবিষ্কার করেন। ১৯০০ সালে গ্রেগর মেন্ডেলের বংশগতিবিজ্ঞান বিষয়ক গবেষণাপত্রটি পুনরাবিষ্কারের কয়েক বছর পরে ১৯০৫ সালে স্টিভেনস লক্ষ্য করেন যে পুং কালো গুবরে পোকার শূককীটগুলি (মিলওয়ার্ম) দুই ধরনের শুক্রাণু উৎপাদন করে; একটি বৃহৎ ক্রোমজোমবিশিষ্ট ও অপরটি ক্ষুদ্র ক্রোমোজোমবিশিষ্ট। যখন বৃহৎ ক্রোমোজোমবিশিষ্ট শুক্রাণুটি কোনও ডিম্বাণুকে নিষিক্ত করে, তখন স্ত্রী সন্তান উৎপাদিত হয়; অন্যদিক ক্ষুদ্র ক্রোমোজোমবিশিষ্ট শুক্রাণুটি ডিম্বাণু নিষিক্ত করলে পুং সন্তান জন্ম নেয়। তিনি যে ক্রোমোজোম জোড়টি নিয়ে গবেষণা করেন, সেটি পরবর্তীতে এক্স ও ওয়াই ক্রোমোজোম হিসেবে পরিচিতি লাভ করে।

মৃত্যু
ডক্টরেট উপাধিলাভের মাত্র ৯ বছর পরে ৫০ বছর বয়সে স্টিভেন্স স্তনের কর্কটরোগে আক্রান্ত হয়ে ১৯১২ সালের ৪ঠা মে বাল্টিমোর শহরে মৃত্যুবরণ করেন। সংক্ষিপ্ত কর্মজীবনে তিনি প্রায় ৪০টি গবেষণাপত্র প্রকাশ করেন স্টিভেনস অবিবাহিত ও নিঃসন্তান ছিলেন। তাঁকে তাঁর বাবা এফ্রেম ও বোন এমা-র কবরের পাশে সমাধিস্থ করা হয়।

উত্তরাধিকার ও সম্মাননা
১৯৯৪ সালে স্টিভেনসকে মার্কিন যুক্তরাষ্ট্রের ন্যাশনাল উইমেনস হল অভ ফেমে (জাতীয় খ্যাতনামা নারীদের ভবন) অভিষিক্ত করা হয়।

২০১৬ সালের ৭ই জুলাই স্টিভেনসের জন্মবার্ষিকী উদযাপন করতে ইন্টারনেট অনুসন্ধান ইঞ্জিন ওয়েবসাইট গুগল একটি "ডুডল" বা চিত্র সৃষ্টি ও প্রকাশ করে, যাতে দেখানো হয় যে স্টিভেনস একটি অণুবীক্ষণ যন্ত্রের মধ্যে চোখ লাগিয়ে এক্স ও ওয়াই ক্রোমোজোম পর্যবেক্ষণ করছেন।

২০১৭ সালের ৫ই মে ওয়েস্টফিল্ড সরকারী বিশ্ববিদ্যালয় স্টিভেনসের নামে তাদের বিজ্ঞান ও নবীকরণ কেন্দ্রটির আনুষ্ঠানিক নামকরণ করার মাধ্যমে স্টিভেনসকে সম্মান প্রদর্শন করে। কেন্দ্রটির নাম দেওয়া হয় ডক্টর নেটি মারিয়া স্টিভেনস সায়েন্স অ্যান্ড ইনোভেশন সেন্টার।

আরও দেখুন
বিজ্ঞানে নারীদের কালরেখা

তথ্যসূত্র

আরও পড়ুন

বহিঃসংযোগ

 Biography of Nettie Stevens
 Google Doodle for Nettie Stevens
 Episode 8: Nettie Stevens  from Babes of Science  podcasts
 
 
 
  https://www.nature.com/scitable/topicpage/nettie-stevens-a-discoverer-of-sex-chromosomes-6580266/

১৮৬১-এ জন্ম
১৯১২-এ মৃত্যু
ব্রিন মর কলেজের প্রাক্তন শিক্ষার্থী
মার্কিন বংশাণুবিজ্ঞানী
মার্কিন নারী জীববিজ্ঞানী
স্তন কর্কটরোগে মৃত্যু
ওয়েস্টফিল্ড স্টেট ইউনিভার্সিটির প্রাক্তন শিক্ষার্থী
ভার্মন্ট থেকে আগত বিজ্ঞানী
নারী বংশাণুবিজ্ঞানী
২০শ শতকের মার্কিন বিজ্ঞানী
২০শ শতকের মার্কিন জীববিজ্ঞানী
২০শ শতকের মার্কিন নারী বিজ্ঞানী
ম্যাসাচুসেটস থেকে আগত বিজ্ঞানী
ব্রিন মার কলেজের প্রাক্তন শিক্ষার্থী
মার্কিন বংশাণুবিদ
স্তনের ক্যান্সারে মৃত্যু
২০শ শতাব্দীর মার্কিন নারী বিজ্ঞানী
জাতীয় ক্রীড়া বিশ্ববিদ্যালয়

জাতীয় ক্রীড়া বিশ্ববিদ্যালয় ভারতের মনিপুরের একটি স্পোর্টস ইউনিভার্সিটি। ভারতের তৎকালীন প্রধানমন্ত্রী নরেন্দ্র মোদী ১৬ই মার্চ ২০১৮ তারিখে জাতীয় ক্রীড়া বিশ্ববিদ্যালয়ের ভিত্তিপ্রস্তর স্থাপন করেছেন। ২০১৯ সালের হিসাব অনুযায়ী ভারতে এটি প্রথম এবং একমাত্র ক্রীড়া শিক্ষা বিষয়েক কেন্দ্রীয় বিশ্ববিদ্যালয়। বিশ্ববিদ্যালয় প্রদত্ত কোর্সগুলি হল, শারীরিক শিক্ষা ও খেলাধুলায় স্নাতক, বি.এসসি, এম.এসসি এবং এম.এ।

তথ্যসূত্র

ভারতের সরকারি বিশ্ববিদ্যালয়
ভারতের কেন্দ্রীয় বিশ্ববিদ্যালয়
২০১৮-এ প্রতিষ্ঠিত শিক্ষাপ্রতিষ্ঠান
মণিপুরের বিশ্ববিদ্যালয়
ভারতে খেলাধুলার বিদ্যালয়
শ্রী শ্রী বুড়া শিবধাম

শ্রী শ্রী বুড়া শিবধাম  বাংলাদেশে ঢাকার কেন্দ্রীয় শহীদ মিনারের উত্তরে  অবস্থিত ৷ মন্দিরটি উঁচু চূড়াবিশিষ্ট ও লাল রঙের। মন্দিরটি অপরূপ কারুকার্য খচিত। মন্দিরের নামে এলাকার নাম শিববাড়ী হয়েছে। এটি ঢাকার অন্যতম প্রাচীন, বড় ও সুন্দর মন্দির।

ইতিহাস 
সম্রাট জাহাঙ্গীরের আমলে মন্দিরটি তৈরি হয় ৷ মন্দিরটি পাঁচশত বছরের পুরনো । ১৯১২ সালে  ঝড়ে মন্দিরটি বিধ্বস্ত হয়। পরে বর্ধমানের শিবভক্ত রাজা স্যার বিজয় চাঁদ মন্দিরের পুনঃনির্মাণ করেন ৷ বর্ধমানের রাজা তখন শিবমন্দিরের পেছনে বর্ধমান হাউসে থাকতেন। তখন নেপালের রাজা-রানি এই শিবমন্দির পরিদর্শন করতেন। ১৯৭১ সালে পাকিস্তানি হানাদার বাহিনী মন্দিরের সেবায়েত ও কয়েকজন সাধুকে হত্যা করে ৷

মন্দির
মন্দিরে  নাট মন্দির ও কয়েকটি শিবমন্দির আছে।

উৎসব
মন্দিরে শিবরাত্রি ও অন্যান্য পূজা-উৎসব পালন করা হয়।

তথ্যসূত্র 

শিব মন্দির
ঢাকা জেলার হিন্দু মন্দির
১৬শ শতাব্দীর হিন্দু মন্দির